gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 4242, del 06-05-2002 (2002/4577)

Expedient núm. 78/2002. Adjudicació del servici de transport i missatgeria de l'hospital Arnau de Vilanova.
-----------------------------------------------------------------------------------------------------------

### Dades del document

Número de DOGV
:   4242

Data del DOGV
:   06-05-2002

Secció del DOGV
:   V. ALTRES ANUNCIS - C) ADJUDICACIÓ DE CONTRACTES ADMINISTRATIUS

Número del document
:   2002/4577


Data del document
:   26-04-2002

Organisme emissor
:   Conselleria de Sanitat

Tipus de document
:   Resolució

Anàlisi jurídica

 Descriptors 

:   * contracte de serveis
    * adjudicació de contracte administratiu

Expedient núm. 78/2002. Adjudicació del servici de transport i missatgeria de l'hospital Arnau de Vilanova. [2002/X4577]
  
1. Entitat adjudicadora
  
a) Organisme: Generalitat Valenciana. Conselleria de Sanitat.
  
b) Dependència que tramita l'expedient: Hospital Arnau de Vilanova, carrer de Sant Climent núm. 12, 46267 València. Telèfon 09 001 49 03, fax 96 386 85 50.
  
c) Número d'expedient: 78/2002.
  
2. Objecte del contracte
  
a) Tipus de contracte: contracte de serveis.
  
b) Descripció de l'objecte: servei de transport i missatgeria de l'Hospital Arnau de Vilanova.
  
c) Lots: 5.
  
d) Butlletí o diari oficial i data de publicació de l'anunci de licitació: Diari Oficial de la Generalitat Valenciana núm. 4.159 de 2 de gener de 2002.
  
3. Tramitació, procediment i forma d'adjudicació
  
a) Tramitació: anticipada.
  
b) Procediment: obert.
  
c) Forma: concurs públic.
  
4. Pressupost base de licitació
  
Import total: cent vint-i-sis mil vuit-cents tretze euros i cinquanta-vuit cèntims (126.813,58 euros).
  
5. Adjudicació
  
a) Data: 28 de febrer de 2002.
  
b) Contractistes:
  
Lot euros
  
2.- A. Carlos Sevilla Gil: 52.648,66
  
5.- Saceca, SL: 13.360,50
  
1, 3, 4.- deserts.
  
c) Nacionalitat: espanyola.
  
d) Import d'adjudicació: seixanta-sis mil nou euros i setze cèntims (66.009,16 euros).
Diari Oficial de la Generalitat Valenciana


Sumari del DOGV 4362, del 22-10-2002 (2002/10891)

Informació pública de l'alternativa tècnica del programa d'actuació integrada per al desenvolupament del pla de reforma interior delimitat en l'entorn del carrer Curtidores, integrat en el sector U.R.2.
----------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4362

Data del DOGV
:   22-10-2002

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2002/10760


Organisme emissor
:   Ajuntament de Torreblanca

Tipus de document
:   Anunci

Informació pública de l'alternativa tècnica del programa d'actuació integrada per al desenvolupament del pla de reforma interior delimitat en l'entorn del carrer Curtidores, integrat en el sector U.R.2. [2002/A10761]
  
S'ha presentat a l'Ajuntament de Torreblanca una proposta del programa d'actuació integrada, promogut per la mercantil Augimar Empresa Urbanizadora, SA, per al desenvolupament de reforma interior delimitat en l'entorn del carrer Curtidores, integrat en el sector U.R.2, que té una alternativa tècnica formada pel corresponent document d'homologació modificativa, pla de reforma interior i avantprojecte d'urbanització. I per tal de complir el que la Comissió de Govern ha acordat en la sessió del dia 22 de juliol de 2002, i de conformitat amb el que disposen els articles 46 i 52 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (LRAU), i l'apartat III.1.b de la instrucció de planejament 1/1996, de la Conselleria d'Obres Públiques, Urbanisme i Transports, sobre l'homologació de plans d'urbanisme a la LRAU, mitjançant el present anunci se sotmet a informació pública, durant el termini de 20 dies hàbils, comptadors des de l'endemà de la publicació del present anunci en el Diari Oficial de la Generalitat Valenciana, a fi que les persones que hi estiguen interessades puguen examinar la documentació, formular al·legacions i proposar alternatives tècniques a la proposta presentada, i podran, dins dels cinc dies següents a l'acabament del termini d'exposició, presentar davant de l'Ajuntament proposicions juridicoeconòmiques.
  
Examen de l'expedient: al Negociat d'Urbanisme, de dilluns a divendres de 09.00 a 14.00 hores.
Diari Oficial de la Generalitat Valenciana


Sumari del DOGV 4395, del 09-12-2002 (2002/13794)

Informació pública de la cancel·lació de la programació de la unitat d'execució Montcabrer de València i de la resolució de l'adjudicació del programa.
-------------------------------------------------------------------------------------------------------------------------------------------------------

### Dades del document

Número de DOGV
:   4395

Data del DOGV
:   09-12-2002

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2002/13524


Organisme emissor
:   Ajuntament de València

Tipus de document
:   Anunci

Informació pública de la cancel·lació de la programació de la unitat d'execució Montcabrer de València i de la resolució de l'adjudicació del programa. [2002/M13051]
  
Vistos els fets exposats i els fonaments jurídics d'aplicació, s'acorda:
  
Primer
  
Acceptar la renúncia presentada en data 29 de maig de 2002 (núm. R.E. 17678, de 30 de maig de 2002) per José Luis García Ferrer, en nom i representació d'Urbanizadora Valenciana 2000, SA, com a agent urbanitzador adjudicatari del programa per al desenvolupament de l'actuació integrada de la unitat d'execució Montcabrer i, en conseqüència, aprovar la cancel·lació de la programació del corresponent àmbit i la resolució de l'adjudicació del dit programa, de mutu acord entre l'administració i l'agent urbanitzador; tot això per estimar suficientment justificades les causes de la renúncia al·legades en l'escrit indicat.
  
Segon
  
Procedir a la devolució de la garantia de promoció constituïda en data 1 d'agost de 2000 per Urbanizadora Valenciana 2000, SA, per import de 857.601,01 euros (821.595.556 PTA), ja que la resolució acordada, produïda de mutu acord, no deriva de cap incompliment culpable i greu per l'agent urbanitzador de les seues obligacions essencials.
  
Tercer
  
Remetre les actuacions i donar tràmit del present acord al conseller d'Obres Públiques, Urbanisme i Transports de la Generalitat Valenciana, òrgan que va aprovar definitivament el pla de reforma interior de millora de la unitat d'execució sector Montcabrer, perquè, en exercici de les seues competències, resolga el que pertoque en relació amb la pèrdua de vigència de l'esmentat instrument d'ordenació.
  
Quart
  
Una vegada produïda, si escau, la pèrdua de vigència de l'esmentat pla de reforma interior de millora, els terrenys afectats mantindran la classificació de sòl urbà, i recuperarà la vigència l'ordenació detallada originalment prevista per a la zona en qüestió pel PGOU de València de 1988, amb sotmetiment d'estos al règim propi de les actuacions aïllades.
  
Cinqué
  
Publicar el present acord en el Diari Oficial de la Generalitat Valenciana, i notificar-lo fefaentment als interessats en l'expedient, amb expressió dels recursos que s'hi poden interposar.
  
Sisé
  
Es faculta, tan àmpliament com pertoque en dret, el regidor delegat d'Urbanisme i Habitatge per a dictar totes les resolucions i realitzar totes les actuacions, tant d'índole jurídica com material, que siguen necessàries per a la plena efectivitat i execució d'este acord.
Diari Oficial de la Generalitat Valenciana


Sumari del DOGV 4250, del 16-05-2002 (2002/4690)

Informació pública del programa d'actuació de la gestió directa i projecte de reparcel·lació econòmica de l'Ajuntament d'Albalat dels Sorells.
----------------------------------------------------------------------------------------------------------------------------------------------

### Dades del document

Número de DOGV
:   4250

Data del DOGV
:   16-05-2002

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2002/4690


Organisme emissor
:   Ajuntament d'Albalat dels Sorells

Tipus de document
:   Anunci

Informació pública del programa d'actuació de la gestió directa i projecte de reparcel·lació econòmica de l'Ajuntament d'Albalat dels Sorells. [2002/A4690]
  
Mitjançant la resolució de l'Alcaldia Presidència de l'Ajuntament d'Albalat dels Sorells, de data 16 d'abril de 2002, s'ha acordat exposar al públic el programa d'actuació de gestió directa redactat als efectes establits en l'article 33.7 de la Llei 6/1994, de la Generalitat Valenciana, i el projecte de reparcel·lació econòmica (de distribució de quotes d'urbanització), ambdós redactats per a l'àmbit de les parcel·les cadastrals d'urbana 82114-11 a 82918-13 i 82695-19 a 82553-26 del sòl urbà d'Albalat dels Sorells, com a conseqüència de l'execució del vial que separa les esmentades parcel·les de la unitat d'execució UE 3. El dit àmbit té una superfície de 2.916,23 metres quadrats i els següents límits: al nord, parcel·la cadastral 82400-15; al sud, carrer del Mar; a l'est, eix del mig del carrer en projecte (façana de les parcel·les cadastrals 82266-11 a 82586-13 i 82652-19 a 82865-26); i oest, part de darrere dels edificis amb la façana oberta a la CN-340, parcel·les cadastrals 82458-01 a 82197-14.
  
Durant el termini de 20 dies hàbils següents a la publicació del present anunci en el Diari Oficial de la Generalitat Valenciana, les persones interessades poden consultar a les dependències administratives de l'Ajuntament d'Albalat dels Sorells, situades a la plaça del Castell, número 2 d'esta ciutat, la documentació presentada, i formular, davant del mateix Ajuntament, en relació amb el seu contingut, les al·legacions que consideren convenients.
Diari Oficial de la Generalitat Valenciana


Sumari del DOGV 4387, del 27-11-2002 (2002/12515)

Informació pública de les modificacions del Pla General Municipal d'Ordenació Urbana de Bigastro.
-------------------------------------------------------------------------------------------------

### Dades del document

Número de DOGV
:   4387

Data del DOGV
:   27-11-2002

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2002/12185


Organisme emissor
:   Ajuntament de Bigastro

Tipus de document
:   Anunci

Informació pública de les modificacions del Pla General Municipal d'Ordenació Urbana de Bigastro. [2002/M12663]
  
Aprovada pel Ple de l'Ajuntament de Bigastro, en la sessió celebrada el dia 30 d'octubre de 2002, la modificació número 3 al Pla General Municipal d'Ordenació Urbana de Bigastro (aprovat definitivament per la Comissió Territorial d'Urbanisme de data 5 de febrer de 2002), se sotmet a informació pública, per termini d'un mes, comptat a partir de la publicació d'este anunci en el Diari Oficial de la Generalitat Valenciana, durant el qual qualsevol persona física o jurídica la podrà examinar en els servicis tècnics de l'Ajuntament, en horari d'oficines, per a formular les al·legacions o observacions que estime pertinents.
Diari Oficial de la Generalitat Valenciana


Sumari del DOGV 4237, del 26-04-2002 (2002/3838)

RESOLUCIÓ de 16 d'abril de 2001, de la Universitat d'Alacant, per la qual nomena professor titular d'escola universitària DF02349 en l'àrea de coneixement de Física Aplicada el senyor Juan Carlos Moreno Marín.
-----------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4237

Data del DOGV
:   26-04-2002

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   2002/3838


Organisme emissor
:   Universitat d'Alacant

Tipus de document
:   Resolució

RESOLUCIÓ de 16 d'abril de 2001, de la Universitat d'Alacant, per la qual nomena professor titular d'escola universitària DF02349 en l'àrea de coneixement de Física Aplicada el senyor Juan Carlos Moreno Marín. [2002/A3838]
  
Segons el que es disposa en el Reial Decret 1.888/1984, de 26 de setembre, i el Reial Decret 898/1985, de 30 d'abril, i a proposta de la comissió docent jutjadora del concurs de mèrits convocat per Resolució d'aquesta Universitat d'Alacant de 30 d'octubre de 2001 (BOE de 10 de novembre de 2001), es nomena professor titular d'escola universitària, en l'àrea de coneixement de Física Aplicada, Departament de Física, Enginyeria de Sistemes i Teoria del Senyal, el senyor Juan Carlos Moreno Marín.
  
Alacant, 16 d'abril de 2002.- El vicerector d'Ordenació Acadèmica i Professorat: Miguel Louis Cereceda.
Diari Oficial de la Generalitat Valenciana


Sumari del DOGV 4378, del 14-11-2002 (2002/12496)

Informació pública de la modificació d'estatuts de l'organització empresarial denominada Associació de Criadores de Caballos de Pura Raza Española de la Comunidad Valenciana (PRECVAL).
----------------------------------------------------------------------------------------------------------------------------------------------------------------------------------------

### Dades del document

Número de DOGV
:   4378

Data del DOGV
:   14-11-2002

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2002/12502


Organisme emissor
:   Conselleria d'Economia, Hisenda i Ocupació

Tipus de document
:   Anunci

Informació pública de la modificació d'estatuts de l'organització empresarial denominada Associació de Criadores de Caballos de Pura Raza Española de la Comunidad Valenciana (PRECVAL). [2002/A12000]
  
En compliment del que disposa la normativa legal vigent sobre depòsit d'estatuts d'associacions professionals, organitzacions empresarials i sindicats de treballadors i funcionaris, i a l'efecte que s'hi preveu, es fa públic que ha sigut dipositada en esta oficina pública, adscrita a la Direcció General de Treball i Seguretat Laboral, escrit de modificació dels estatuts de l'organització empresarial denominada Associació de Criadores de Caballos de Pura Raza Española de la Comunidad Valenciana (PRECVAL), modificació que fou aprovada en la reunió de l'Assemblea General extraordinària de data 22 de juny de 2002, consistent en el canvi de l'article 1 del Reglament Electoral.
  
Els firmants de l'escrit de modificació són Fedrico borredá Hernández i Francisco Tarazón Llorens, com a secretari i president, respectivament, i la presentadora, Consuelo Cabrera Juan.
Diari Oficial de la Generalitat Valenciana


Sumari del DOGV 4250, del 16-05-2002 (2002/4879)

Notificació al senyor Juan Óscar Martínez Compañ.
-------------------------------------------------

### Dades del document

Número de DOGV
:   4250

Data del DOGV
:   16-05-2002

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2002/4879


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Notificació al senyor Juan Óscar Martínez Compañ. [2002/S4879]
  
De conformitat amb el que establix l'article 59 de la Llei de Règim Jurídic de les Administracions Públiques i del Procediment Administratiu Comú, es procedix a la notificació de resolució de caducitat al senyor Juan Óscar Martínez Compañ ja que no s'ha pogut practicar en el seu domicili.
  
Vist l'expedient iniciat a instància del senyor Juan Óscar Martínez Compañ, les altres dades del qual s'hi especifiquen, i en el qual consten els següents:
  
Antecedents de fet
  
Primer. Que, en data 23 de febrer de 1998 li va ser notificat requeriment per a l'esmena de les objeccions que en este se li indicaven.
  
Segon. Que, davant de l'incompliment del requeriment va ser advertit de caducitat, mitjançant escrit notificat en data 22 de maig de 2001, sense que conste que haja sigut complit en el termini de tres mesos, ja que no han sigut esmenades les objeccions següents:
  
\*Haurà d'aportar el certificat de les bases de cotització a la Seguretat Social, de l'any 1997.
  
Fonaments de dret
  
Primer. L'article 92 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, determina la caducitat del procediment iniciat a sol·licitud de l'interessat i per tant l'arxiu de l'expedient, en aquells supòsits, com en el present, en els qual la falta de documentació o d'esmena d'objeccions, impedix dictar resolució expressa de l'expedient,
  
Vist el citat article 92 i els altres concordants de la mencionada Llei 30/1992, resolc:
  
Declarar la caducitat del procediment iniciat a sol·licitud de l'interessat, i arxivar totes les actuacions practicades en este.
  
Contra la present resolució que no posa fi a la via administrativa, es podrà interposar recurs d'alçada davant del director general d'Arquitectura i Habitatge, en el termini d'un mes comptador des de l'endemà de la notificació de la present, de conformitat amb el que establix l'article 114 de la citada Llei 30/1992.
Diari Oficial de la Generalitat Valenciana


Sumari del DOGV 4209, del 13-03-2002 (2002/2247)

Informació pública del projecte d'urbanització de la unitat d'execució 4B -UE-4B, la Closa.
-------------------------------------------------------------------------------------------

### Dades del document

Número de DOGV
:   4209

Data del DOGV
:   13-03-2002

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2002/2247


Organisme emissor
:   Ajuntament de Meliana

Tipus de document
:   Anunci

Informació pública del projecte d'urbanització de la unitat d'execució 4B -UE-4B, la Closa. [2002/A2247]
  
L'Ajuntament en ple, en sessió celebrada el 25 de gener de 2002, va adoptar, entre altres, el següent acord:
  
Exposició pública del projecte d'urbanització de la unitat d'execució 4B, redactat per l'Agrupació d'Interés Urbanístic UE 4B la Closa.
  
Atés el projecte d'urbanització redactat per l'agrupació (la AIU UE 4B la Closa) del sòl urbà residencial de Meliana, la corporació, per unanimitat, acorda:
  
Primer
  
Sotmetre a informació pública el projecte d'urbanització de la UE 4B, de conformitat amb allò establert en l'article 53 de la Llei 6/1994, de 15 de novembre, i 139 de RPCV (Decret 201/1998, de 15 de desembre), durant un termini de 20 dies, anunciant-se mitjançant edicte publicat en un diari d'informació general editat a la Comunitat Valenciana i, posteriorment o simultàniament, en el Diari Oficial de la Generalitat Valenciana, advertint de la possibilitat de formular al·legacions al projecte.
  
Segon
  
Durant el present tràmit d'audiència no és preceptiva la notificació formal i individual als propietaris afectats, però abans de la publicació de l'edicte es remetrà avís amb el seu contingut al domicili fiscal de qui conste en el cadastre com a titulars de drets afectats per l'actuació proposada, de conformitat amb allò disposat als articles 46 i següents de la Llei 6/1994, de 15 de novembre.
Diari Oficial de la Generalitat Valenciana


Sumari del DOGV 4335, del 13-09-2002 (2002/9632)

Informació pública de la modificació puntual número 4 del Pla General d'Ordenació Urbana de Moixent.
----------------------------------------------------------------------------------------------------

### Dades del document

Número de DOGV
:   4335

Data del DOGV
:   13-09-2002

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2002/9632


Organisme emissor
:   Ajuntament de Moixent

Tipus de document
:   Anunci

Informació pública de la modificació puntual número 4 del Pla General d'Ordenació Urbana de Moixent. [2002/Q9632]
  
El Ple de l'Ajuntament, en la sessió ordinària feta el dia 26 de juny de 2002, va acordar sotmetre a informació pública, mitjançant un edicte publicat en el Diari Oficial de la Generalitat Valenciana i en un diari no oficial d'àmplia difusió en la localitat, per un termini d'un mes, comptador des de la publicació en el Diari Oficial de la Generalitat Valenciana, la modificació puntual número 4 del Pla General d'Ordenació Urbana de Moixent, consistent en:
  
- Modificar l'ús concret de la DPE, Parc de l'Est, que passa a residencial i viari.
  
- Transformar en sòl no urbanitzable de protecció agrícola la part de sòl destinat a DPE EDAR que, a la part de l'est de l'accés resulta sobrant i desocupada per innecessària, una vegada construïda i en funcionament l'EDAR.
  
- Modificar la classificació de la zona entre la DPE, Parc de l'Est, i la DPE EDAR i el seu accés, que figura en el pla com a SNU-EPA (especial protecció agrícola), a equipament públic d'ús esportiu.
  
Durant el termini d'informació pública es podrà consultar l'esmentat document en les dependències d'Urbanisme d'este ajuntament, i presentar quantes al·legacions o suggeriments s'estimen convenients.
  
La qual cosa es publica en compliment d'allò disposat a l'article 158 del Decret 201/1998, de 15 de desembre, del Govern Valencià, pel qual s'aprova el Reglament de Planejament de la Comunitat Valenciana.
Diari Oficial de la Generalitat Valenciana


Sumari del DOGV 4373, del 07-11-2002 (2002/11970)

Informació pública del projecte de construcció de rotonda partida semaforitzada en la CN-332, PK 140,858, El Torres, a la Vila Joiosa.
--------------------------------------------------------------------------------------------------------------------------------------

### Dades del document

Número de DOGV
:   4373

Data del DOGV
:   07-11-2002

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2002/11483


Organisme emissor
:   Ajuntament de la Vila Joiosa

Tipus de document
:   Anunci

Informació pública del projecte de construcció de rotonda partida semaforitzada en la CN-332, PK 140,858, El Torres, a la Vila Joiosa. [2002/F11785]
  
La Comissió de Govern de l'ajuntament, en la sessió ordinària del dia 2 d'abril de 2002, va acordar adjudicar la redacció del projecte d'urbanització de la rotonda junt al riu Torres, semaforitzada i partida, a la mercantil Paybot Consulting, SL.
  
Mitjançant escrit amb registre d'entrada número 8349, de 9 de setembre, Fernando Paton Quiles, en nom i representació de Paybot Consulting, SL, presenta el projecte esmentat en exemplar triplicat.
  
Atés el que s'establix en l'article 139 del Decret 201/1998, de 15 de desembre, del Govern Valencià, pel qual s'aprova el Reglament de Planejament de la Comunitat Valenciana, en què es regula la tramitació i aprovació dels projectes d'urbanització.
  
Atés el que s'establix en l'article 45 i següents de la Llei Reguladora de l'Activitat Urbanística, resolc:
  
1. Sotmetre a informació pública:
  
El projecte de construcció de rotonda partida semaforitzada a la CN-332, PK-140,858 El Torres, a la Vila Joiosa.
  
Projecte d'urbanització que es pretén gestionar directament per este ajuntament de la Vila Joiosa.
  
2. Remeteu avís previ a la publicació de l'anunci d'informació pública, amb el mateix contingut de l'edicte d'informació pública, a qui conste com a titular cadastral de drets afectats per l'actuació proposada.
  
3. El tràmit d'informació pública serà de 20 dies hàbils, que es computaran a partir de la publicació del corresponent anunci mitjançant edicte en un diari d'informació general editat a la Comunitat Valenciana i, posteriorment o simultàniament, en el Diari Oficial de la Generalitat Valenciana. Es podran presentar al·legacions durant el període esmentat. Tota la documentació tècnica objecte d'informació pública es troba a les oficines d'Urbanisme, situades al carrer d'Hernán Cortés, número 2, en horari de 09.00 fins a les 13.00 hores, de dilluns a divendres, ambdós inclusivament...
  
Contra la present resolució, no es pot interposar cap recurs administratiu ni jurisdiccional, en constituir un acte de tràmit que no decidix directament ni indirectament el fons de l'assumpte, no determina la impossibilitat de continuar el procediment i no produïx indefensió o perjuí irreparable a drets i interessos legítims.
  
Cosa que faig pública als efectes oportuns.